**Atât de bine te cunosc eu...**

*Danut Cepoi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Culeg o-ntâmplare veche

din palmele tale.

Îți simt țărmul nesfârșit

pe buzele plăpânde,

iar timpul ți-l ghicesc

în gând.

Părul îți dezvâluie

personalitatea

iar zăpada pielii

senzualitatea.

Pe ochii călători

îți văd depărtările.

Cuvintele îți stau suspendate

de zâmbet

și sărutul

de ziua a șaptea.

Dar iubirea? Știu

Iubirea o ții în telefon

atât de bine te cunosc eu...